# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 1. októbra 2014 na Obecnom úrade v Abraháme

**Prítomní:** podľa prezenčnej listiny 7 poslancov,

kontrolórka Mgr. Mária Tomovičová,

**Program:** podľa pozvánky

**Zapisovateľ**: Anna Klementová

**Overovatelia**: František Ivančík, Milan Janík

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 7 poslancov a  zasadnutie je uznášaniaschopné.**

Starosta predložil program zasadnutia, ktorý poslanci bez pripomienok schválili.

Hlasovanie: za 7 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

Peter Čambál, Ing. Jana Takáčová, Ing. Lukáš Kopáčik

Hlasovanie: za 7 poslancov, proti 0, zdržal sa 0.

**4. Kontrola plnenia uznesení z predchádzajúceho zasadnutia.**

Uznesenie B/3 zo dňa 6.8.2014 ohľadom predaja pozemku a zriadenia vecného bremena je v riešení s firmou Západoslovenská distribučná.

Uznesenie C/1 zo dňa 3.9.2014 – prerokovanie a schválenie VZN č.2/2014 o zneškodňovaní odpadových vôd na území obce Abrahám bude predmetom dnešného rokovania OZ.

Ostatné uznesenia z predchádzajúceho zasadnutia boli splnené.

**5. Interpelácie občanov, organizácií a poslancov**

Juraj Klasta predložil písomnú žiadosť na vybudovanie móla nad vodnou plochou Hliníka – menovaný doručí nákres, ktorý bude zosúladený s návrhom obecného projektu a následne OZ rozhodne.

Jozef Bacigál osobne predložil sťažnosť na poruchovosť kanalizácie. Často musí volať poruchovú službu, čo mu spôsobuje nemalé náklady na telefón. Zlepšenie prietoku by mohlo byť aj vo zvýšenom počte napojených domácností, preto je potrebné, aby sa čo najviac domácností, kde je vybudovaná kanalizácia na túto aj napojilo.

**6. Prerokovanie a schválenie VZN č. 2/2014 o zneškodňovaní odpadových vôd na území obce Abrahám**

Návrh VZN č. 2/2014 o zneškodňovaní odpadových vôd na území obce Abrahám poslanci obdržali v predstihu mailovou poštou na preštudovanie. VZN bolo po dobu 2 mesiacov k nahliadnutiu a pripomienkovaniu občanom vyvesené na úradnej tabuli pred OCÚ. Zo strany občanov pripomienky neboli vznesené.

Starosta obce predložil poslancom návrh na schválenie. Po drobných úpravách v texte dal starosta o  VZN č.2/2014 hlasovať.

Hlasovanie: za 7 poslancov, proti 0, zdržal sa 0.

VZN bude zverejnené na internetovej stránke obce Abrahám.

**7. Prerokovanie a schválenie Dodatku č.1/2014 k VZN č.3/2009 o zbere, preprave a zneškodňovaní komunálneho odpadu a miestnom poplatku za zber, prepravu a zneškodňovanie komunálneho odpadu v obci Abrahám.**

Starosta obce oboznámil s návrhom dodatku č.1/2014 k VZN č.3/2009. Návrh dodatku bol vyvesený na úradnej tabuli od 16.9.2014. Pripomienky zo strany občanov neboli vznesené.

Nakoľko neboli pripomienky ani zo strany poslancov OZ, starosta dal hlasovať.

Hlasovanie: za 7 poslancov, proti 0, zdržal sa 0.

Dodatok k VZN bude zverejnený na internetovej stránke obce Abrahám.

**8. R ô z n e**

**Starosta obce informoval o:**

* Žiadosti ZŠ Michala Tareka Abrahám ohľadom čerpania finančných prostriedkov pre ŠKD – OZ súhlasí
* PaedDr. Monika Hornáček Banášová požiadala o dopravné značenie ulice v lokalite Záhumenice „slepá ulica“ – posúdi odborná osoba inšpektorátu dopravy PZ
* Žiadosti Dušana Dubovského vo veci anulovania nájomného po dobu 4 rokov za nájomný byt v budove Zdravotného strediska, z dôvodu vykonanej rekonštrukcie – OZ nesúhlasí
* Žiadosti Filipa Hitku – používanie posilovne DHZ – po otvorení požiarnej zbrojnice bude pivnica vyprataná a daná do užívania nájomníkom bytov
* Žiadosti Ing. Jozefa Áča a Mgr. Anny Gécovej – stretnutie poslancov prvého OZ po novembri 89 - po 20-tich rokoch ukončenia činnosti – OZ súhlasí s prenájmom KD bez poplatku a úhradou nákladov s digitalizáciou VHS analógovej pásky z otvorenia kultúrneho domu pre každého poslanca
* Sťažnosti Márie Korosiovej, Abrahám č.221, prerastanie kríkov od  susedov, uloženie drevených podvalov - sťažnosť bude riešiť starosta obce
* Liste Min. ŽP SR – rýchlostná cesta R1 Most pri Bratislave-Vlčkovce – ukončenie procesu posudzovania – zastavenie konania
* Usmernení RÚVZ Galanta – vykonanie deratizácie – deratizácia bola vykonaná vo všetkých budovách v majetku obce
* Potvrdení o registrácii v Notárskom centrálnom registri záložných práv – registrácia výmazu záložného práva v celkovej sume 560499,05 Eur - revitalizácia
* Rozhodnutí OÚ Galanta – schválenie POH do roku 2015 pre COOP Jednota Galanta
* Úprave betónového múrika na oplotení cintorína
* Pracovnom stretnutí poslancov, kde bude schválený rozpočet na rok 2015 a VZN o miestnych daniach a miestnom poplatku za komunálne odpady a drobné stavebné odpady obce Abrahám na rok 2015, nakoľko tieto materiály musí pripraviť ešte terajšie zastupiteľstvo.

Po vyčerpaní všetkých bodov programu starosta obce zasadnutie ukončil a poďakoval poslancom za aktívny prístup k riešeniu úloh.

**U z n e s e n i e**

**zo zasadnutia obecného zastupiteľstva v Abraháme konaného dňa 1.októbra 2014**

**A.**

**Obecné zastupiteľstvo berie na vedomie**

1. Informácie starostu uvedené v bode 8.

**B.**

**Obecné zastupiteľstvo schvaľuje**

1. Program zasadnutia obecného zastupiteľstva
2. Návrhovú komisiu v zložení: Peter Čambál, Ing. Jana Takáčová, Ing. Lukáš Kopáčik
3. VZN č. 2/2014 o zneškodňovaní odpadových vôd na území obce Abrahám
4. Dodatok č. 1/2014 k VZN č.3/2009 o zneškodňovaní živočíšnych produktov, kuchynský odpad a jedlé oleje zo ŠJ MŠ
5. Súhlas s uzatvorením zmluvy o budúcej kúpnej zmluve č.14/457 a priamym odpredajom

časti p. č. 42/2, reg. KN C, LV č.800, za odplatu dohodnutú oboma zmluvnými stranami vo výške 29,- Eur/m2, v prospech spoločnosti Západoslovenská distribučná a.s.

1. Súhlas so zriadením vecných bremien za odplatu dohodnutú oboma zmluvnými stranami vo výške 9,- Eur/m2, v prospech spoločnosti Západoslovenská distribučná, a.s. za  nasledovné nehnuteľnosti: p. č. 226, 41/6, 42/2, 232/1, 284/1, 267/1 a 231.

**C.**

**Obecné zastupiteľstvo neschvaľuje**

1. Žiadosť Dušana Dubovského ohľadom kompenzácie nákladov na rekonštrukciu nájomného bytu v budove zdravotného strediska anulovaním nájomného po dobu 4 rokov.

Hlasovanie: za 7 poslancov, proti 0, zdržal sa 0.

Zapísala: Anna Klementová

František Ivančík ............................................

Milan Janík ............................................

**Ing. Igor Németh, starosta obce Abrahám**